da da en da en sv sv da da da da fr da da da da da da da da da da da da da da da nb da da da da da da da da da da sv da it en
Soiré på Slottet - PART OF A STORY
Jeg har siden foråret arbejdet på at kombinere nogle af mine ynglingsemner til en helt særlig forestilling for jer. Resultatet er blevet Soiré på Slottet. Det er en magisk aften på udvalgte fynske herregårde, hvor I kan opleve fortællinger og nyde udsøgt gourmetmad, specialøl og prisvindende vin.
I herregårdens stuer eller under åben himmel i de smukke parker, kan du høre to store
personligheders historie. To forskellige historier, to skæbner. Begge var de bestemt til et liv
uden for det gode selskab, men endte med at ændre både deres egen og samfundets
Tangoens Rytme handler om manden, der i 1917 brød traditionerne og gav os
tangomusikken, som vi kender den i dag. Det er en magisk-realistisk fortælling om
lidenskab og inspiration, om kærlighed og tårnhøje ambitioner.
Jeg har opført den tidligere og hver gang nyder jeg scenerne i Buenos Aires, Doña Annas bløde kurver og Carlos Gardels vidunderlige stemme. Det er en af den slags fortællinger der gror sammen med én og blive en del af min erindring.
Frihed i Oprørets Tid er historien om en Manuela Sáenz. I 1820ʼerne gik hun imod
samfundets normer for at kæmpe for drømmen om et frit Spansk Amerika. Med mod,
indsigt og passion satte hun alt ind for at løsrive kontinentet fra kolonimagten.
Begge fortællinger er skabt af Maria Junghans og tager udgangspunkt i virkelige
Det er en helt ny fortælling, som jeg har skabt til disse arrangementer, og jeg har sukket henført og løftet min knyttede næve mod loftet i harme, mens jeg begravede mig i brevene fra Manuela til Simon Bolivar, og de andre kilder, der har kunne kaste lys over hendes historie for mig. Sikke en kvinde!
I pausen kan er det enten Caroline Penhoat eller køkkenchefen på Broholm Gods, der står for maden. I begge tilfælde kan I nyde en udsøgt tapasanretning af fynske gourmetvarer, samt øl fra lokalemikrobryggerier, eller et glas vin fra de fynske vinbønder Dina og Jan Nyholmgård, der producerer prisvindende vine på de sydvendte marker i nærheden af Kerteminde. Jo, den er god nok, man kan faktisk skabe vin i Danmark, endda så god at den kan vinde medaljer i konkurrence med over 10.000 af andre vine fra hele verden.
Jeg glæder mig og håber, det hele bliver så stor en succes, at vi kan gentage det til næste år, hvor jeg også kan få lov at smage på vinen. For det er vist ingen hemmelighed længere, at jeg venter et barn til jul.
Billetterne kan købes på Oplevfyn.dk, vælg linket nedenfor til den forestilling du ønsker at købe billetter til. Det skulle gerne bringe dig direkte til den relevante side.
Der er begrænset antal pladser til hver forestilling, cirka 50 pladser hver gang.
Soiré på Slottet kan i 2014 opleves følgende dage og steder:
Ulriksholm Slot den 23. oktober kl. 19.30
Igen er det Caroline, der leverer maden.
Billetter kan købes på Oplevfyn.dk
Broholm Gods den 13. november kl. 19.00
Maden skabes i godsets eget køkken, hvor den gode smag og nytænkende kombinationer af råvarerne er i højsædet. Mange af råvarerne hentes hos lokale producenter for at sikre friskhed og høj kvalitet.
Billetter kan købes på Oplevfyn.dk
Broholm Gods er tillige vært for Martiné på Slottet den 12. oktober klokken 11.00. Her kan
man nyde både fortælling og en lækker brunch af lokalt producerede varer. Det vil være “Ingen nåde” som bliver fortællingen den dag.
Skriv et svar Annuller svar
Din e-mailadresse vil ikke blive publiceret. Krævede felter er markeret med *